ריטה פוגרלוב

מרגריטה (ריטה) פוגרלוב (נולדה ב-10 בספטמבר 1985) היא אתלטית ישראלית, אלופת ישראל לשעבר בריצת 100 ו-200 מטר, וחברת נבחרת ישראל באתלטיקה קלה מאז 2003. פוגרלוב עלתה ארצה ממולדובה הסובייטית, בשנת 1989 בגיל 4 עם הוריה ואחיה הגדול (יפים, לודמילה ורומן). אביה חשף אותה לעולם הספורט בגיל צעיר ובגיל 8 הייתה שחיינית אומנותית בקבוצת הפועל יבנה. רק בגיל 17 עשתה ריטה את המעבר לאתלטיקה קלה כאשר הצטרפה לאגודת הפועל חולון בהדרכתו של המאמן רפי גרודצקי. אחרי שנה של אימונים בלבד השיגה תוצאה 12.08 שניות בריצת 100 מטר והפכה לחברה בנבחרת ישראל באתלטיקה קלה. הישגיה בספורט אפשרו לה להתקבל ללימודים בתחילת שנת 2007 באוניברסיטת מיאמי באוהיו, ארצות הברית. במהלך שהותה בארצות הברית פוגרלוב חזרה לישראל פעמיים בשנה כדי להשתתף באליפות האגודות בליגת העל הישראלית לאתלטיקה, באליפות ישראל ובתחרויות בינלאומיות בהם ייצגה את ישראל. באותה השנה בה התחילה ללמוד בארצות הברית, השיגה את הקריטריון לאליפות אירופה עד גילאי 22 וקבעה שיא אישי ב-100 מ' - 11.84 שניות. במסגרת תחרויות ה-Mid-American Conference הייתה אלופת הקונפרנס פעם אחת וקבעה שיא ישראלי ב-60 מ' באולמות שהוא 7.54 שניות[דרוש מקור], שנשבר רק ב-2022. בנוסף, שברה שיאי אוניברסיטה במקצועות 100 מ' באצטדיון, 200 מ' באצטדיון ובאולם וכמו כן הייתה חלק מנבחרת ה-4*400 מ' אשר שברה שיא אוניברסיטה גם כן[דרוש מקור]. לאחר 4 שנות לימודיה והשלמת תואר ראשון בכלכלה בבי"ס לעסקים, ריטה חזרה לישראל והמשיכה להתאמן עם מאמנה רפי גרודצקי. אחרי לימודי הכלכלה בארצות הברית, ריטה החליטה שהיא מעוניינת לשלב את תחום הכלכלה עם תחום אחר אשר קרוב לליבה, אקולוגיה וסביבה, ובשנת 2015 היא סיימה את לימודי התואר השני שלה במחלקה לזואולוגיה במסלול לאקולוגיה ואיכות הסביבה באוניברסיטת תל אביב. 60 מטר: 7.53 (2009). 60 מטר באולם: 7.50 (2008), שיא ישראל. 100 מטר: 11.73 (2008). 200 מטר: 24.28 (2009). 300 מטר: 40.35 (2016). 300 מטר באולם: 40.89 (2008), שיא ישראל. 400 מטר: 57.13 (2009). מחזיקת שיא ישראל, 7.50 (2008). מחזיקת שיא ישראל, 40.89 (2008). אלופת ישראל בריצת 100 מטר לשנת 2006, 11.95 (1.1). אלופת ישראל בריצת 100 מטר לשנת 2007, 11.84 (0.5-). אלופת ישראל בריצת 100 מטר לשנת 2009, 12.01 (0.3). אלופת ישראל בריצת 100 מטר לשנת 2014, 11.99 (0). אלופת ישראל בריצת 200 מטר לשנת 2006, 25.21 (0.2). אלופת ישראל בריצת 200 מטר לשנת 2007, 24.63 (1.6). אלופת ישראל בריצת 200 מטר לשנת 2008, 24.78 (0.8). אלופת ישראל בריצת 200 מטר לשנת 2009, 24.71 (1.5). תחרות הלילה של איגוד האתלטיקה בישראל, 2013 רמי היפש, הלידה עשתה לזבולוטני רק טוב, באתר הארץ, 3 ביולי 2008 סער הס, אברבוך ניצח באליפות ישראל: "עשיתי צעד לעבר בייג'ינג", באתר ynet, 3 ביולי 2007 Women's Track And Field Opens 2009(הקישור אינו פעיל), MURedHawks פוגרלוב: הכי מהירה בבת ים, mynet שני ישראלים שיפרו את שיאם על מסלול הריצה - ריטה פוגלרוב ויוסף גיזאצ'ו, שוונג טרמביץ' ופוגרלוב ניצחו במוקדמות ריצת 200 מ', one דני בורשבסקי‏, שיא ישראלי נוסף לריטה פוגרלוב ב-60 מטר, באתר וואלה, 4 בפברואר 2008 דני בורשבסקי‏, ריטה פוגרלוב שוב שיפרה את השיא הישראלי, באתר וואלה, 2 במרץ 2008 דני בורשבסקי‏, אתלטיקה: ישראל מובילה באליפות אירופה לאומות, באתר וואלה, 20 ביוני 2009 כל אלופי ואלופות ישראל במגוון המקצועות של האתלטיקה לשנת 2014, ספורטווב אורן אהרוני, פרסיאדו הוכתר לאיש המהיר בישראל, באתר ynet, 16 ביולי 2014 טבלת תוצאות(הקישור אינו פעיל), אתר איגוד האתלטיקה בישראל ערוץ יוטיוב, YouTube דני בורשבסקי‏, שיא ישראלי נוסף לריטה פוגרלוב ב-60 מטר, באתר וואלה, 4 בפברואר 2008 יניב טוכמן‏, דיאנה ויסמן שברה את השיא הישראלי בריצת 60 מטר, באתר וואלה, 27 בפברואר 2022